## Odluka o gradskim porezima Grada Makarske

### NN 187/2004 (29.12.2004.), Odluka o gradskim porezima Grada Makarske

# GRAD MAKARSKA

3225

Na
temelju članka 3. i 30. Zakona o financiranju jedinica lokalne i područne
(regionalne) samouprave (»Narodne novine«, br. 117/93, 69/97, 33/00, 127/00 i
59/01, 107/01, 117/01, 150/02 i 147/03) i članka 20. i 90. Statuta Grada
Makarske (»Glasnik«, br. 2/02), Gradsko vijeće grada Makarske na 30. sjednici
održanoj dana 7. listopada, 2004. godine, donijelo je

## ODLUKU

### o gradskim porezima Grada Makarske

I.
OPĆE ODREDBE

Članak
1.

Ovom
Odlukom utvrđuje se vrsta poreza, porezni obveznik, osnovice i stope odnosno
visina, te način obračuna i plaćanja grad­skih poreza.

Članak 2.

Gradski
porezi plaćaju se na području grada Makarske.

II.
VRSTA POREZA

Članak 3.

Gradski porezi su:

1. Prirez porezu na dohodak

2. Porez na potrošnju

3. Porez na kuće za odmor

4. Porez na tvrtku ili naziv

5. Porez na neizgrađeno građevinsko zemljište

6. Porez na korištenje javnih površina

7. Porez na nekorištene poduzetničke nekretnine

III.
POREZNI OBVEZNICI, OSNOVICE I STOPE – VISINE TE NAČIN OBRAČUNA I PLAĆANJA
GRADSKIH POREZA

1. Prirez porezu na dohodak

Članak
4.

Prirez
na porez na dohodak plaća se na području grada Makarske prema Zakonu i
Pravilniku o porezuna dohodak. Prirez na porez na dohodak plaća se na
porez na dohodak od nesamostalnog rada, porez na dohodak od samostalne
djelatnosti, dohodak od imovine i imovinskih prava, dohodak od kapitala i
dohodak od osiguranja.

Članak
5.

Osnovica
prireza na porez na dohodak je porez na dohodak utvrđen prema Zakonu i
Pravilniku o porezu na dohodak.

Članak
6.

Prirez
na porez na dohodak plaća se po stopi od 10%.

Prirez
na porez na dohodak uplaćuje se u korist Proračuna Grada Makarske.

Članak
7.

Podaci
o obračunatom i uplaćenom prirezu na porez na dohodak iz čl. 4. ove Odluke
unose se na poreznu karticu.

Članak
8.

Prirez
porezu na dohodak utvrđuje se prema prebivalištu obveznika u slučajevima kada
se rješenje donosi.

Članak
9.

Pravne
i fizičke osobe te druge organizacije, banke i financijske institucije dužne su
na zahtjev Porezne uprave dostaviti podatke, odnosno omogućiti uvid u poslovne
knjige i evidencije radi prikupljanja podataka za utvrđivanje poreza.

2.
Porez na potrošnju

Članak
10.

Porez na potrošnju plaća se na potrošnju alkoholnih
pića (prirodna i specijalna vina, vinjak, rakija i ostala žestoka pića), piva i
bezalkoholnih pića u ugostiteljskim objektima.

Članak 11.

Obveznik poreza na potrošnju iz članka 4. ove Odluke
je svaka pravna i fizička osoba koja pruža ugostiteljske usluge na području
grada Makarske.

Članak 12.

Osnovica poreza na potrošnju je prodajna cijena pića
po kojoj se pića prodaju u ugostiteljskim objektima bez poreza na dodanu
vrijednost.

Članak 13.

Porez na potrošnju alkoholnih pića, piva i
bezalkoholnih pića plaća se po stopi od 3% na osnovicu iz članka 11. ove
Odluke, odnosno 2,46% od prodajne cijene pića (preračunata stopa)**.**

Članak 14.

Obveznik iz članka 10. ove Odluke dužan je obračunati
i uplatiti porez na potrošnju do kraja mjeseca za prethodni mjesec.

Obveznik poreza obvezan je u svojim knjigama
osigurati podatke o prometu koji podliježe porezu na potrošnju.

Obračun poreza na potrošnju dostavlja se Poreznoj
upravi – Područni ured Split – Ispostava Makarska na obrascu PP-MI -PO koji je
sastavni dio ove Odluke.

Poslove u svezi s utvrđivanjem, evidentiranjem,
nadzorom, naplatom i ovrhom radi naplate poreza na potrošnju obavlja Porezna
uprava – Područni ured Split – Ispostava Makarska.

3.
Porez na kuće za odmor

Članak
15.

Porez
na kuće za odmor plaćaju pravne i fizičke osobe koje su vlasnici kuća za odmor.

Članak
16.

Kućom za
odmor smatra se svaka zgrada ili dio zgrade ili stan koji se koristi sezonski
ili povremeno.

Članak 17.

Porez na kuće za odmor čiji vlasnik je rođen u Gradu
Makarskoj ili je postao vlasnikom nasljeđivanjem od svojih roditelja koji su
živjeli u Gradu Makarskoj iznosi 5,00 kuna po četvornom metru korisne površine,
a za sve ostale iznosi 15,00 kn godišnje po jednom četvornom metru korisne
površine kuće za odmor.

Članak 18.

U postupku dokazivanja statusa kuće za odmor u smislu
čl. 16. ove odluke, osim osobne iskaznice uzimat će se u obzir i sljedeća
dokumentacija: putovnica, mjesto i visina nastanka troška električne energije,
vode, telefona, potvrda o zasnovanom radnom odnosu, izjava o izabranom
liječniku i drugi raspoloživi podaci.

Članak 19.

Porez na kuće za odmor ne plaća se na kuće za odmor
koje se ne mogu koristiti zbog prirodnih nepogoda te starosti i trošnosti.

Porez na kuće za odmor ne plaća se za vrijeme dok su
u njima smješteni prognanici i izbjeglice.

Porez na kuće za odmor ne plaća se za odmarališta u
vlasništvu jedinica lokalne i područne (regionalne) samouprave koje služe za
smještaj djece do 15 godina starosti.

Članak 20.

Obveznici poreza na kuće za odmor moraju nadležnom
odjelu Gradske uprave Grada Makarske dostaviti podatke o kućama za odmor potrebne
za razrez ovog poreza i to zaključno do 31. ožujka godine za koju se razrezuje
porez.

Rješenje o razrezu poreza donosi Odjel za
gospodarenje prostorom, a poslove u svezi s utvrđivanjem, evidentiranjem,
naplatom i ovrhom radi naplate istog obavlja Odjel za proračun i financije.

4.
Porez na tvrtku ili naziv

Članak
21.

Porez
na tvrtku ili naziv plaćaju pravne i fizičke osobe koje su obveznici poreza na
dobit ili poreza na dohodak i registrirane su za obavljanje djelatnosti.

Obveznici
poreza na tvrku ili naziv koji u svom sastavu imaju poslovne jedinice
(prodavaonice, pogone, radionice, prodajna mjesta), obveznici su poreza na
tvrtku ili naziv za svaku poslovnu jedinicu.

Porez
na tvrku ili naziv plaćaju obveznici kojima je sjedište ili prebivalište ili uobičajeno
boravište na području Grada Makarske te obveznici koji na području Grada
Makarske imaju poslovne jedinice.

Članak 22.

Tvrtka
ili naziv je ime pravne i fizičke osobe pod kojim trgovačko društvo ili obrt
posluje, a istaknuta je na poslovnim prostorijama trgovačkog društva, odnosno
na ulazu u sjedište obrta, izdvojene jedinice ili pogona gdje se obrt obavlja,
odnosno na mjestu gdje se obrt obavlja ako se radi o obrtima za koje nije
potreban prostor.

Članak 23.

Porez
na tvrtku ili naziv utvrđuje se u sljedećim godišnjim iznosima:

1.
Pravne osobe (klasifikacija prema Zakonu o računo­vod­stvu)

– velika i srednja trgovačka društva                 2.000,00 kn

– mala trgovačka društva                                   800,00 kn

2. Fizičke osobe (sukladno propisima o obrtu)

– trgovačke i ugostiteljske radnje                       800,00 kn

– ostale uslužne djelatnosti                                 400,00 kn

– proizvodne djelatnosti                                     200,00 kn

3.
Ostale fizičke osobe koje samostalno
obavljaju djelatnosti upisane su u knjigu
županijske ispostave                                                200,00
kn

4. Pravne i fizičke osobe iz
oblasti

stambenog komunalnog
gospodarstva.                     200,00
kn

Članak 24.

Poslovne jedinice u sastavu pravne ili fizičke osobe
plaćaju 50% poreza propisanog člankom 23. ove Odluke neovisno o tome na kojem
području imaju sjedište tvrtke.

Članak 25.

Obveznici poreza na tvrtku ili naziv koji ne
obavljaju djelatnost ne plaćaju porez na tvrtku ili naziv.

Članak 26.

Porez na tvrtku ili naziv plaća se unaprijed za
tekuću godinu u roku od 15 dana od dana dostave rješenja o razrezu istog.

Obveznikom poreza na tvrtku ili naziv postaje se
početkom obavljanja djelatnosti. Ako pravna ili fizička osoba počne, odnosno
prestane obavljati djelatnost tijekom godine, plaća se srazmjerni dio poreza na
tvrtku ili naziv.

Obveznik poreza na tvrtku ili naziv dužan je tvrtku
ili naziv, promjenu tvrtke ili naziva i svaku drugu promjenu koja utječe na
visinu poreza prijaviti Poreznoj upravi – Područni ured Split –Ispostava
Makarska najkasnije do 31. ožujka godine za koju se utvrđuje porez, odnosno u
roku od 15 dana od dana upisa u registar, odnosno od nastale promjene.

Poslove u svezi s utvrđivanjem, evidentiranjem,
nadzorom, naplatom i ovrhom radi naplate obavlja Porezna uprava – Područni ured
Split – Ispostava Makarska.

Članak 27.

Porez na tvrtku ili naziv ne plaćaju organi i tijela
jedinica lokalne i područne (regionalne) samouprave, fondovi i pravne osobe iz
područja društvenih djelatnosti, Savez slijepih osoba i Savez gluhih osoba za
vlastite radionice i prodavaonice, pravne osobe osnovane radi zapošljavanja
invalida Domovinskog rata, vojska, vjerske zajednice i humanitarne
organizacije.

5. Porez na neizgrađeno
građevinsko zemljište

Članak
28.

Porez
na neizgrađeno građevinsko zemljište, plaća se godiš­nje po četvornom metru
zemljišta na području Grada Makarske.

Pod neizgrađenim
građevinskim zemljištem u smislu ove Odluke smatra se zemljište koje se nalazi
unutar granica gra­đevnog područja Grada Makarske na kojemu se u skladu s
prostornim planom mogu graditi građevine, a na kojem nije izgra­đena nikakva
građevina.

Članak
29.

Porez
na neizgrađeno zemljište ne plaća se na zemljište koje je povjerno na
privremeno upravljanje Gradu.

Porez
na neizgrađeno građevno zemljište ne plaćaju državna i županijska tijela.
Također, porez ne plaća ni vlasnik koji nije u mogućnosti ostvariti pravo na
posjed nekretnine.

Članak
30.

Porez
na neizgrađeno građevno zemljište plaća se po četvornom metru korisne površine
i to 3 kune po m2.

Članak
31.

Vlasnici
neizgrađenog građevnog zemljišta dužni su dostaviti podatke o mjestu i veličini
neizgrađenog građevnog zemljišta do 31. ožujka godine za koju se vrši
utvrđivanje poreza Odjelu za gospodarenje prostorom Grada Makarske.

Porez
se plaća u roku od 15 dana po dostavi rješenja o utvrđivanju poreza.

6.
Porez na korištenje javnih površina

Članak 32.

Porez na korištenje javnih površina plaća se na
korištenje javnih površina na području Grada Makarske.

Pod javnim površinama u smislu ove Odluke smatraju se
sve javno-prometne površine, javne zelene površine i druge površine namijenjene
javnim potrebama.

Članak 33.

Iznosi poreza utvrđeni člancima 32. odnose se na
ljetnu sezonu, a za preostali dio godine razrezuje se 50% navedenog iznosa.

Ljetnom sezonom smatra se razdoblje od 15. travnja do
30. rujna. Ostalim dijelom godine smatra se razdoblje od 1. siječnja do 15.
travnja te od 1. listopada do 31. prosinca.

Porez se plaća u iznosu utvrđenom za razdoblje u
kojem se javna površina koristi bez obzira na broj mjeseci korištenja iste.

Članak 34.

Za korištenje javnih površina za postavljanje klupa,
stolova i stolica (tzv. štekati) radi pružanja ugostiteljskih usluga te postav­ljanje
pokretnih ograda i žardinijera, plaća se porez prema odobrenoj površini i to:

1. Na Obali kralja Tomislava, Maloj obali, Šetalištu
fra Jure Radića, Kačićev trg, Trg 156. brigade Hrvatske vojske, porez se plaća
prema odobrenoj površini:

a) po 1 m2 površine štekata                                600,00 kn

2. Na Lištunu, Trgu 4.
svibnja 533, Šetalištu sv. Petra, Šetalištu dr. Franje Tuđmana, (od restorana
»Plaža« do tenis terena »Hotela Makarska«) porez se plaća prema odobrenoj
površini:

– po 1 m2 površine štekata                                 400,00 kn

3. U Ulici Ante Starčevića,
Ulici don Mihovila Pavlinovića, Ulici Stjepana Ivičevića do škole na istoku te
južno od tih ulica, Trg Tina Ujevića i na Trgu Hrpina, a do ulica i trgova popisanih
u prethodne dvije točke, porez se plaća prema odobrenoj površini:

– po 1 m2 površine štekata
250,00 kn

4. U ostalim dijelovima Grada Makarske, koji
nisu navedeni u točkama 1, 2 i 3 ovog
članka, plaća se porez prema odobrenoj površini:

– po 1 m2 površine štekata                                 175,00
kn

Za
postavljanje tendi sa zatvorenim bočnim stranicama u gabaritima odobrene
površine štekata plaća se tijekom cijele godine porez naveden za ljetnu sezonu,
s tim da se takve tende mogu postavljati samo uz posebno odobrenje Poglavarstva
grada Makarske.

Za
postavljanje tendi u gabaritima odobrene površine štekata plaća se porez po
osnovi članka 47. u paušalnom iznosu od 1.000,00 kuna.

Članak
35.

Za
korištenje javnih površina na plaži u Makarskoj plaća se porez i to:

I. ZONA
– od poluotoka Sv. Petra (rest. »Plaža«) do zapadne granice hotela »Dalmacija«

II.
ZONA – a) od zapadne granice hotela »Dalmacija« do zapadne granice Ul. Ivana
Gorana Kovačića

b) od
svjetionika do restorana »Plaže«

III. ZONA – ostali dijelovi gradske plaže

if !supportEmptyParas endif

|  |  |  |  |
| --- | --- | --- | --- |
| Pokretni objekti | I. ZONA | II. ZONA | III. ZONA |
| if !supportEmptyParas endif | kn | kn | kn |
| – za iznajmljivanje ležaljki po   komadu | 200,00 | 150,00 | 100,00 |
| – ležaljke na ljuljanje po komadu | 250,00 | 200,00 | 150,00 |
| – za iznajmljivanje suncobrana   po komadu | 75,00 | 60,00 | 50,00 |
| – za iznajmljivanje daski za    jedrenje, po komadu | 1.000,00 | 700,00 | 500,00  if !supportEmptyParas endif |
| – za iznajmljivanje sandolina,   po komadu | 500,00 | 400,00 | 350,00 |
| – za iznajmljivanje pedalina,   po komadu | 2.300,00 | 2.000,00 | 1.800,00 |
| – za iznajmljivanje čamaca bez   motora, po komadu | 8.000,00 | 7.500,00 | 6.000,00 |
| – za iznajmljivanje čamaca s   motorom, po komadu | 2.000,00 | 1.500,00 | 1.200,00 |
| – za iznajmljivanje vodenih skutera   (JET SKI) po komadu | 3.300,00 | 2.800,00 | 2.500,00  if !supportEmptyParas endif |
| – za pružanje usluga gliserom | 4.000,00 | 3.800,00 | 3.500,00 |
| – za iznajmljivanje vodenih vučnica,   dječjih skutera po komadu | 550,00 | 500,00 | 400,00  if !supportEmptyParas endif |
| – za pružanje usluga vuče padobrana,   banane skija, gumenog koluta   po komadu | 1.400,00 | 1.200,00 | 1.000,00 |

Članak
36.

Za
korištenje javnih površina radi postavljanja kioska za prodaju voća, povrća i
cvijeća na području Grada Makarske navedenim u točkama 1. i 2. članka 34. ove
Odluke, plaća se porez 1.650,00 kn po 1 m2 odobrene površine.

U
dijelu Grada Makarske navedenom u točki 3. članka 34. ove Odluke osim na
Gradskoj tržnici, za korištenje javnih površina u svrhe iz prethodnog stavka
porez se umanjuje za 30%, a u ostalim dijelovima grada za 50%.

Članak
37.

Za
korištenje javnih površina na prostoru Grada Makarske navedenom u točki 2.
članka 34. ove Odluke, za postavljanje štandova, bez obzira na artikle koji se
prodaju, plaća se porez 14.800,00 kn po štandu.

Za
korištenje javne površine na trgu suvenira (ispod ribarnice) porez se plaća
7.425,00 kn po štandu.

Javne
površine na području Grada Makarske navedene u točki 1. članka 34. ove Odluke,
ne mogu koristiti za postavljanje štandova.

Izuzetno
od prethodnog stavka, Gradsko poglavarstvo može odobriti privremeno
postavljanje štandova i na javnim površi­nama iz točke 1. članka 34. ove
Odluke, ali samo u slučajevima da je to potrebno radi organizacije kulturnih,
humanitarnih i sličnih manifestacija te da rok za držanje štandova na navedenim
površinama ne može biti duži od trajanja manifestacije, a najduže 7 dana.

Iznos poreza za korištenje površina u prilikama iz
prethodnog stavka utvrđuje Gradsko poglavarstvo svojom odlukom, za svaku
namjenu posebno.

Gradsko poglavarstvo može, kada to nađe opravdanim,
osloboditi obveze plaćanja poreza sve ili pojedine korisnike javnih površina i
neizgrađenog građevinskog zemljišta, u prilikama iz stavka 4. ovog članka.

Članak 38.

Za korištenje javnih površina na području Grada
Makarske navedenom u točki 1. i 2. članka 34. ove Odluke, plaća se porez:

– za postavljanje konzervatora za industrijski
          sladoled do 2 m˛                                         3.900,00
kn

– za postavljanje aparata za prodaju tekućeg
          sladoleda do 2 m˛                                       4.000,00
kn

– za postavljanje aparata za prodaju
          bezalkoholnih pića do 1m2 2.250,00 kn

– za postavljanje aparata za prodaju plodina
          i slastica do 2 m˛                                         2.250,00
kn

– za postavljanje rashladne škrinje po m2 3.000,00 kn

U dijelu Grada Makarske, navedenom u točki 2. članka
34. ove Odluke, za korištenje javnih površina u svrhe iz prethodnog stavka,
porez se umanjuje za 30%, a u ostalim dijelovima grada za 50%.

Članak 39.

Za korištenje javnih površina radi postavljanja
kioska novinskih kuća na području Grada Makarske navedenom u točkama 1. i 2.
članka 34. ove Odluke, plaća se porez:

– za kioske po 1 m2                                        1.950,00 kn

Za
postavljanje kioska novinskih kuća na javnim površinama u ostalim dijelovima Grada
Makarske, plaća se porez iz prethodnog stavka umanjen za 50%.

Članak
40.

Za
korištenje javnih površina radi postavljanja šankova i kioska za pružanje
ugostiteljskih usluga (pripremanje i služenje hrane, točenje pića, prodaja
sladoleda i dr.) i kioska za druge namjene (prodaja razne robe, karata, lutrije
i dr.) na području Grada Makarske u točki 1. čl. 34. plaća se porez:

– po 1 m2 površine kioska                             1.950,00 kn.

Ukoliko se pored kioska koristi i štekat porez za
štekat će se obračunati prema odgovarajućim odredbama ove Odluke.

Članak 41.

Za korištenje javnih površina na području Grada
Makarske plaća se porez prema zauzetoj površini:

– za uređaje i objekte za
sportske

igre i zabavu, po m2                                        195,00
kn

– stolni tenis, po m2                                            180,00 kn

– golf po korisnoj površini                                 160,00 kn.

Članak
42**.**

Za
korištenje javnih površina na području grada Makarske plaća se porez i to:

– za iznajmljivanje bicikla po komadu                 230,00 kn

– za iznajmljivanje mopeda po
komadu           1.200,00 kn

– za iznajmljivanje vozila po
komadu               2.400,00 kn

– za iznajmljivanje vlaka po
komadu               4.000,00 kn.

Članak 43.

Za korištenje javnih površina na području Grada
Makarske plaća se porez:

–  za
postavljanje objekata za igre na vodi,
         po m2                                                            195,00 kn.

Članak 44.

Za korištenje javnih površina na području Grada
Makarske radi postavljanja luna parka i trampolina plaća se porez prema
zauzetoj površini:

– za postavljanje luna parka,
po m2                    195,00 kn

– za postavljanje trampulina,
po m2                   260,00 kn.

Članak 45.

Za korištenje javnih površina na području Grada
Makarske radi obavljanja prodaje raznih predmeta i pružanja drugih usluga
navedenom u točki 1. članka 34. ove Odluke, plaća se porez:

a) za korištenje do 15 dana plaća se po m2 na dan

b) za korištenje preko 15
dana plaća se po m2
za sezonu

                                                                         Kn/dan
          Kn/sezonu

–  za prodaju knjiga bez štanda,
po m2                                                       20,00 kn        1.000,00 kn

– za prodaju umjetničkih
predmeta izrađenih

 u vlastitoj izradi, po m2                                90,00
kn        5.000,00 kn

–  za svako drugo korištenje javnih
površina po m2                                         120,00 kn      6.400,00 kn

Za ambulantnu prodaju razne robe na području Grada
Makarske plaća se porez u iznosu od 60,00 kn po danu.

Ambulantnom prodajom smatra se trgovina na malo putem
pokretnih prodavača (ulični prodavači s kolicima i dr.).

U dijelu grada Makarske navedenom u točki 2. članka
34. ove Odluke za korištenje javne površine iz prethodnog stavka, porez se
umanjuje za 30%, a u točkama 3. i 4. istoga članka, za 50%.

Članak
46.

Za
korištenje javnih površina na cijelom području Grada Makarske, za privremeno
smještanje glomaznog otpada, građe­vin­skog materijala, ambalaže, vozila,
plovila i sl., uz odobrenje nadležnog organa, plaća se porez:

– za svaki dan korištenja, do
m2                        100,00 kn.

Članak 47.

Za postavljanje reklama na javnim površinama na
području grada Makarske plaća se porez:

– prema veličini reklame do m2                          440,00 kn.

Članak 48.

Obračun i naplata poreza temeljem ove Odluke vrši se
samo na odobrene površine.

Svi predmeti postavljeni izvan gabarita dozvoljene
površine bit će uklonjeni temeljem Odluke o komunalnom redu (»Glasnik Grada
Makarske« br. 1/99).

Članak 49.

Porez na korištenje javnih površina plaća se u roku
15 dana od izdavanja rješenja o razrezu poreza od strane Odjela za gospodarenje
prostorom.

Na zahtjev korisnika javnih površina, a u opravdanim
slučajevima, može Poglavarstvo odobriti plaćanje poreza u nekoliko obroka ali
ne više od dva obroka, uz osiguranje naplate i to:

– za fizičke osobe putem čekova građana ili
zadužnice,

– za pravne osobe putem zadužnice.

Članak 50.

Naplatu, kontrolu i kontrolu naplate poreza, ukoliko
ovom Odlukom nije drugačije određeno, obavlja Odjel za proračun i financije.

Članak 51.

Rješenje
o korištenju javnih površina u Gradu Makarska izdaje Odjel za gospodarenje
prostorom.

Sredstva
prikupljena od ovog poreza imaju se prvenstveno utrošiti za rješavanje tekućih
komunalnih problema Grada Makarske.

7.
Porez na nekorištene poduzetničke nekretnine

Članak
52.

Porez
na nekorištene poduzetničke nekretnine plaća se na nekretnine namijenjene obavljanju
poduzetničke djelatnosti (pro­izvod­ni i drugi poslovni prostori) koji se ne
koriste.

Pod nekorištenim poduzetničkim nekretninama iz stavka
1. ovog članaka smatraju se nekretnine koje ne obavljaju djelatnost godinu
dana.

Članak 53.

Obveznik poreza na nekorištene poduzetničke
nekretnine je fizička ili pravna osoba, vlasnik nekretnine.

Članak 54 .

Osnovica poreza na nekorištene poduzetničke
nekretnine je korisna površina (neto površina) nekretnina izražena u četvornim
metrima.

Članak 55.

Porez na nekorištene poduzetničke nekretnine plaća se
15 kuna po četvornom metru korisne površine poduzetničke nekretnine na godinu.

Obveza
plaćanja poreza teče od prvoga narednog dana sljedeće godine, a prestaje od
dana prijave početka obavljanja djelatnosti.

Članak 56.

Porez
na nekorištene poduzetničke nekretnine na plaća se na nekretnine koje su
povjerene na privremeno upravljanje Gradu.

Gradsko
poglavarstvo može osloboditi pojedinog obveznika, na temelju njegovog pisanog
zahtjeva, da ne plati porez na nekorištene poduzetničke nekretnine koje se ne
mogu koristiti zbog više sile ili prirodnih nepogoda.

Članak
57.

Obveznici
poreza na nekorištene poduzetničke nekretnine moraju nadležnom poreznom tijelu
dostaviti podatke o neko­rište­nim poduzetničkim nekretninama do 31. ožujka
godine za koju se utvrđuje porez, te vrijedi za cijelu poslovnu godinu.

Porez
na nekorištene poduzetničke nekretnine plaća se u roku 15 dana od dostave
rješenja o razrezu toga poreza.

IV.
ZAVRŠNE ODREDBE

Članak
58.

Pravne
osobe, druge organizacije, fizičke osobe, banke i druge financijske
organizacije dužne su na zahtjev Porezne uprave – Područni ured Split –
Ispostava Makarska i nadležnog odjela Grad­ske uprave Grada Makarske dostaviti
podatke, odnosno omogućiti uvid u poslovne knjige i evidencije radi
prikupljanja podataka potrebnih za utvrđivanje i naplatu gradskih poreza.

Članak 59.

Poslove u svezi utvrđivanja i naplate gradskih poreza
iz članka 3. toč. 1. 2. i 4. ove Odluke obavljat će Ministarstvo financija,
Područni ured Split – Ispostava Makarska, uz naknadu 5% od ukupno naplaćenih
prihoda.

Članak 60.

Za utvrđivanje poreza, naplatu, žalbe, obnovu
postupka, zastaru, ovršni postupak kao i za sve ostale postupovne radnje
primjenjuje se Opći porezni zakon (»NN«, br. 127/00. i 86/2001. – ispravak).

Članak 61.

Prilikom postupka davanja u zakup javnih površina
putem javnog natječaja ili usmenim javnim nadmetanjem kao početni iznos
zakupnine primjenjuje se iznos poreza propisan ovom Odlukom.

Članak 62.

Ova odluka stupa na snagu danom objave u »Glasniku«,
službenom glasilu Grada Makarske osim odredbi o prirezu na porez na dohodak
koje stupaju na snagu osmog dana od dana objave u »Narodnim novinama«, a
primjenjuje se od 1. siječnja 2005. godine.

Članak 63.

Danom stupanja na snagu ove Odluke prestaje važiti Odluka o gradskim
porezima Grada Makarske (»Glasnik«, br. 3/98. i 4 98.).

Klasa:
021-01/2004-01/4325

Makarska, 7.
listopada 2004.

Predsjednik
**dr. Damir Mendeš,** v. r.

Odluka, NN 187/2004-3225
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)